**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 22.06.2021, ora 08.00 – 23.06.2021, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 23.06.2021, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 22.06.2021, la ora 11:30, avertizarea hidrologică nr. 59, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE, astfel:**

**-COD PORTOCALIU în intervalul 22.06.2021, ora 12:00 – 23.06.2021, ora 12:00 - posibile depăşiri ale COTELOR DE INUNDAŢIE** pe râurile din bazinele hidrografice: Bârlad - bazin superior şi afluenţi bazin mijlociu şi inferior **(judeţele: Neamţ, Iaşi, Vaslui, Bacău, Vrancea şi Galaţi),** Siret –afluenţii mici aferenţi sectorului aval confluenţă cu râul Rm. Sӑrat **(judeţul Galaţi)**, Prut – afluenţii aferenţi sectorului aval S.H. Drânceni **(judeţele: Vaslui şi Galaţi)** şi râurile din Dobrogea **(judeţele: Tulcea şi Constanţa)**;

**-COD GALBEN în intervalul 22.06.2021, ora 12:00 – 23.06.2021, ora 24:00- posibile depăşiri ale COTELOR DE ATENŢIE** pe râurile din bazinele hidrografice: Arieș – bazin superior și afluenți bazin mijlociu și inferior **(judeţele: Alba și Cluj)**, Olt – bazin amonte S.H. Sebeş Olt **(judeţele: Harghita, Covasna, Braşov şi Sibiu),** Ialomiţa –bazin superior şi afluenţi bazin mijlociu şi inferior **(judeţele: Dâmboviţa, Prahova şi Ialomiţa)**,Călmăţui **(judeţele: Buzău şi Brăila)**, Buzӑu - bazin superior şi afluenţi bazin mijlociu şi inferior **(judeţele: Braşov, Covasna, Buzӑu şi Prahova)**,Rm. Sărat - bazin superior şi afluenţi bazin mijlociu şi inferior (**judeţele: Buzău şi Vrancea),** Putna - bazin superior şi afluenţi bazin mijlociu şi inferior (**judeţul Vrancea),** Trotuş - bazin superior şi afluenţi bazin mijlociu şi inferior **(judeţele: Harghita, Covasna, Neamţ, Bacău şi Vrancea),** Bistriţa - bazin superior şi afluenţi bazin mijlociu şi inferior **(judeţele: Suceava, Harghita, Neamţ şi Bacău),** Moldova **-** bazin superior şi afluenţi bazin mijlociu şi inferior **(judeţele: Suceava şi Neamţ),** Suceava - bazin superior şi afluenţi bazin mijlociu şi inferior **(judeţul Suceava),** Bârlad - bazin superior şi afluenţi bazin mijlociu şi inferior **(judeţele: Neamţ, Iaşi, Vaslui, Bacău, Vrancea şi Galaţi),** Prut – afluenţii aferenţi sectorului aval S.H. Oroftiana **(judeţele: Botoşani, Iaşi, Vaslui şi Galaţi)** şirâurile din Dobrogea **(judeţele: Constanţa şi Tulcea).**

**Avertizarea hidrologică vizează în principal fenomenele de scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale, care se pot produce cu probabilitate şi intensitate mai mare pe unele râuri din judeţele: Galaţi și Tulcea.**

Această avertizare hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-BACĂU, CONSTANŢA, GALAŢI, IAŞI, NEAMŢ, TULCEA, VASLUI şi VRANCEA* ***(****8 prefecturi)* ***– COD PORTOCALIU;***

*-ALBA, BACĂU, BOTOŞANI, BRAŞOV, BRĂILA, BUZĂU, CLUJ, CONSTANŢA, COVASNA, DÂMBOVIŢA, GALAŢI, HARGHITA, IALOMIŢA, IAŞI, NEAMŢ, PRAHOVA, SIBIU, SUCEAVA, TULCEA, VASLUI şi VRANCEA (21 de prefecturi)* ***– COD GALBEN.***

**Debitele au fost** în general, în scădere, exceptând cursul mijlociu al Mureșului și cursurile inferioare ale Râmnicu Sărat, Bârladului, Jijiei și Prutului, unde au fost în creștere prin propagare. Pe râurile din bazinele hidrografice Vișeu, Iza, Tur, Crasna, Barcău și Crișuri, debitele au fost relativ staționare.

Debitele se situează la valori sub mediile multianuale lunare, cu coeficienţi moduli cuprinşi între 30-90%, mai mari (în jurul și peste normalele lunare) pe râurile din bazinele hidrografice: Târnava Mare, Prahova, Siret, Prut, bazinul superior și mijlociu al Oltului şi pe râurile din Dobrogea şi mai mici (sub 30%) pe râurile din bazinele hidrografice: Iza, Tur, Lăpuș, Crasna, Barcău, Crișul Negru, Bistra, Moravița, Caraș, Nera, Cerna.

În interval s-au situat peste:

-**COTELE DE INUNDAȚIE** râurile la stațiile hidrometrice: Slănic – Vărbilău (200+70)-jud. PH, Zeletin – Galbeni (270+12)-jud. VN, Sulta – Sulta (150+2)-jud. BC, Drăgoioasa – Tomnatec (100+20)-jud. SV.

-**COTELE DE ATENȚIE** râurile la stațiile hidrometrice: Râul Negru – Lemnia (300+40)-jud. CV

**Se situează peste:**

-**COTA DE INUNDAȚIE** râul Olt la stația hidrometrică Hoghiz (350+2)-jud. BV,

-**COTELE DE ATENȚIE** râurile la stațiile hidrometrice: Olt – Micfalău (210+4)-jud. CV, Călmățui – Cireșu (300+18)-jud. BR, Taița – Satu Nou (250+35)-jud. TL, Racova – Puscaşi (340+10)-jud.VS

În interval au fost emise opt **avertizări hidrologice** pentru fenomene imediate și patru **atenționări hidrologice** pentru fenomene imediate.

**Debitele vor fi în general în scădere**, exceptând cursurile inferioare ale Mureşului, Prutului, cursul superior al Oltului, unde vor fi în creştere prin propagare.

Pe râurile din bazinele hidrografice Vișeu, Iza, Tur, Someș, Crasna, Barcău și Crișuri, debitele vor fi relativ staționare.

Sunt posibile scurgeri importante pe versanţi, torenţi, pâraie, viituri rapide pe râurile mici, cu efect de inundaţii locale și creşteri mai importante de niveluri şi debite, cu posibile depășiri ale **COTELOR DE APĂRARE** pe râurile din zonele de deal şi munte, mai ales pe cele diin jumătatea de sud-est a țării, ca urmare a precipitațiilor sub formă de aversă prognozate.

**Se vor situa peste:**

**-COTA DE INUNDAȚIE** râul Olt la stația hidrometrică Hoghiz (350+10)-jud. BV;

**-COTELE DE ATENȚIE** râurile la stațiile hidrometrice: Olt-Micfalău (210+20)-jud. CV, Călmățui-Cireșu (300+15)-jud. BR, Racova-Puscaşi (340+5)-jud. VS.

**Alimentări cu apă**

**A.B.A. Argeș-Vedea**

Toţi consumatorii sunt alimentaţi normal.

Alimentarea cu apă a mun. București:

-râul Argeș - Ac. Zăvoiul Orbului - 102 mc/s

-râul Dâmboviţa - Ac. Văcărești - 12,0 mc/s

-Deriv. CA2 - 1,00 mc/s

-Deriv. Mircea Vodă - 1,30 mc/s.

**A.B.A. Crişuri**

Debitul râului Barcău în secţiunea Nușfalău este 0.45 mc/s.

Debitul râului Crișul Alb în secţiunea Criscior este 1.846 mc/s.

**DUNĂRE**

Debitul la intrarea în ţară (secţiunea Baziaş) în intervalul 22-23.06.2021 a fost în scădere, având valoarea de 4900 m3/s, sub media multianuală a lunii iunie (6400 m3/s).

În aval de Porţile de Fier debitele au fostîn scădere pe pe sectoarele Gruia-Calafat şi Turnu Măgurele-Vadu Oii, relativ staţionare pe sectorul Bechet-Corabia şi în creștere pe sectorul Brăila-Tulcea.

**Debitul la intrarea în ţară** (secţiunea Baziaş) **va fi în scădere (4800 m3/s).**

În aval de Porţile de Fier debitele vor fi în scădere pe sectorul Gruia-Galaţi și staţionare pe sectorul Isaccea-Tulcea.

**Se situează în faza I de apărare următoarele sectoare de dig:**

-T. Vladimirescu, R3 (din administrarea S.G.A. Tulcea); Nufăru-Victoria (din administrarea consiliilor locale) – **jud Tulcea.**

**2.** **Situaţia meteorologică în intervalul 22.06.2021, ora 08.00 –23.06.2021, ora 06.00**

**Administraţia Naţională de Meteorologie (A.N.M.) a emis în data de 22.06.2021, la ora 10.30, avertizarea meteorologică nr. 75, compusă din două mesaje, din care sunt în vigoare:**

**-din mesajul 1: COD GALBEN de instabilitate atmosferică temporar accentuată până pe data de 23.06.2021, la ora 10:00: „**în cursul nopții de marți spre miercuri (22/23 iunie) în **județele Constanța și Tulcea** instabilitatea atmosferică se va menține accentuată. Vor fi ploi torențiale și descărcări electrice. Cantitățile de apă vor depăși 25....35 l/mp și izolat 50 l/mp.”

**din mesajul 2:**

**-COD GALBEN vizând val de căldură, caniculă și disconfort termic în intervalul 23-25.06.2021 în toată țara: „**în intervalul menționat valul de căldură va cuprinde treptat toată țara, iar disconfortul termic va fi ridicat. Miercuri (23 iunie), va fi caniculă în Banat, Crișana, Oltenia, Maramureș și în vestul și nord-vestul Transilvaniei, iar joi și vineri (24 și 25 iunie) în toate regiunile. Maximele termice se vor situa, în general, între 33 și 37 de grade, iar local minimele nocturne nu vor coborî sub 20 de grade (nopți tropicale). Îndeosebi în regiunile estice și sud-estice, la deal și la munte, mai ales după-amiaza și seara, instabilitatea atmosferică se va accentua și se vor semnala averse torențiale, frecvente descărcări electrice, intensificări de scurtă durată ale vântului, vijelii și căderi de grindină.”

**-COD PORTOCALIU vizând val de căldură și disconfort termic accentuat în data de 23.06.2021: ‚,în județele Caraș-Severin, Timiș, Arad, Bihor și Satu Mare**, valul de căldură se va intensifica, va fi caniculă și disconfortul termic accentuat. Se vor înregistra temperaturi maxime cuprinse frecvent între 37 și 39 de grade, iar în cursul nopții nu vor coborî, în general, sub 22...25 de grade. Joi și vineri (24 și 25 iunie), disconfortul termic se va accentua și în Oltenia, Maramureș și cea mai mare parte a Transilvaniei.”

**În ţară** vremea a devenit călduroasă în majoritatea regiunilor, local caniculară în vest, iar disconfortul termic a fost în creștere, indicele temperatură-umezeală (ITU) a atins și depășit pragul critic de 80 de unități în Banat, Crișana, cea mai mare parte a Olteniei și pe spații mai mici în Maramureș, nord-vestul Transilvaniei și Muntenia. Cerul a fost variabil spre mai mult senin, dar după-amiaza și la începutul nopții au fost perioade cu înnorări temporar accentuate, averse, inclusiv cu caracter torențial, însoțite de descărcări electrice și intensificări de scurtă durată ale vântului local în regiunile estice, sud-estice și în cele montane. Cantitățile de apă au depășit pe arii restrânse 25...35 l/mp (până la 42 l/mp la munte - stația meteo Penteleu - județul Buzău și 40 l/mp la postul pluvio Ștefan cel Mare - județul Vaslui), iar din date radar, cu precădere în zona montană a județelor Vrancea și Harghita peste 50...60 l/mp. Izolat au fost şi căderi de grindină, confirmate fiind cele din Munții Călimani. Temperaturile maxime s-au încadrat între 23 de grade la Sulina și 36 de grade la Sânnicolau Mare, Timișoara, Jimbolia, Banloc și Moldova Nouă, iar la ora 06 valorile termice erau cuprinse între 13 grade la Joseni, Toplița și Întorsura Buzăului și 27 de grade la Șiria. Spre dimineață, izolat, s-a format ceață.

**Observaţie:** în intervalul de diagnoză au fost în vigoare 40 de mesaje pentru fenomene meteorologice periculoase imediate:

-3 avertizări cod roșu - 2 emise de către CNPM București și 1 de către SRPV Bacău;

-24 avertizări cod portocaliu - 8 emise de către SRPV Bacău, câte 5 de către CNPM București și SRPV Cluj și câte 3 de către SRPV Sibiu și SRPV Constanța;

-13 atenționări cod galben - 7 de către SRPV Bacău, 4 de CNPM București și 2 de SRPV Sibiu.

**La Bucureşti** vremea a continuat să se încălzească și a devenit călduroasă, iar după-amiază indicele temperatură-umezeală (ITU) a depășit ușor pragul critic al disconfortului termic. Cerul a fost variabil, cu înnorări accentuate spre seară și la începutul nopții, când s-au semnalat descărcări electrice, intensificări de scurtă durată ale vântului și averse. Temperatura maximă a fost de 31 de grade la toate stațiile meteorologice, iar la ora 06 se înregistrau 17 grade în Băneasa, 18 grade la Filaret și 19 grade la Afumați.

**3. Prognoza meteorologică în intervalul 23.06.2021, ora 08.00–24.06.2021, ora 8.00**

**În ţară** vremea va fi călduroasă și cu disconfort termic ridicat în cea mai mare parte a teritoriului. **În Banat, Crișana, Oltenia, Maramureș, vestul și nord-vestul Transilvaniei, valul de căldură se va intensifica, va fi caniculă și disconfort termic accentuat (indicele temperatură-umezeală va depăși pragul critic de 80 de unități).** Cerul va fi variabil, însă mai ales în a doua parte a zilei instabilitatea atmosferică va fi pronunțată și se va manifesta prin înnorări temporar accentuate, averse torențiale și frecvente descărcări electrice, îndeosebi în regiunile estice și sud-estice, la deal și munte. Pe arii restrânse vor fi vijelii și căderi de grindină. **Temperaturile maxime** se vor încadra de la 23...25 de grade pe litoral și până la **37...39 de grade în vest şi sud-vest**, iar cele minime vor fi cuprinse în general între 14 şi 24 de grade. Dimineața și noaptea, izolat, se va semnala ceață.

**La Bucureşti** vremea va fi călduroasă, cu disconfort termic ridicat, astfel încât indicele temperatură-umezeală (ITU) va depăși pragul critic de 80 de unități. Cerul va fi variabil, însă după-amiaza și seara probabilitatea pentru înnorări, averse posibil torențiale, descărcări electrice, intensificări de scurtă durată ale vântului și condiții de grindină va fi ridicată. Temperatura maximă va fi de 32...33 de grade, iar cea minimă de 18...20 de grade.

***II. CALITATEA APELOR***

**Pe râurile interioare**

**G.N.M.-C.J. Bistriţa-Năsăud şiA.P.M. Bistriţa-Năsăud** revin cu informaţii desprepoluarea accidentală a pârâului Luţ, afluent de dreapta al râului Mureş, în intravilanul localităţii Batoş (judeţul Bistriţa-Năsăud), observată în data de 21.06.2021, în jurul orei 20:20, manifestată prin prezenţa la suprafaţa apei a unei spume de culoare albicioasă şi urât mirositoare şi peşti morţi (exemplare cu dimensiuni între 5-15 cm) pe o lungime de cca 8 km.

Personalul de specialitate din cadrul A.B.A. Mureş, S.G.A. Mureş şi SH Reghin care s-a deplasat pe teren pentru investigaţii a identificat pe malul drept al pârâului un furtun flexibil prin care se evacuau ape uzate neepurate din decantorul primar al staţiei de epurare a S.C. Carmolact Monor S.R.L. Unitatea nu a anunţat poluarea la S.G.A. Mureş şi nici nu a luat măsuri de stopare a evacuării de ape uzate în pârâul Luţ. Poluarea a fost stopată la ora 22.00.

În data de 22.06.2021 reprezentanţii A.P.M. Bistriţa-Năsăud au prelevat 3 probe de apă din pârâul Luţ, din amonte şi din aval deS.C. Carmolact Monor S.R.L. şi de la limita dintre judeţele Bistriţa-Năsăud şi Mureş, în vederea stabilirii gradului de poluare.

**S.G.A. Mureş a stabilit următoarele măsuri:** igienizarea cursului de apă, colectarea şi cântărirea peştilor morţi în prezenţa unui reprezentant de la s.h. Reghin, respectarea de către societate a actului de reglementare din punct de vedere al gospodăririi apelor şi a Legii apelor 107/1996.

Se va reveni cu informaţii.

Pe fluviul Dunărea şi pe Marea Neagră nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în intervalul 18-20.06.2021 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) şi ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

1. **În domeniul solului şi vegetaţiei**

**G.N.M.-C.J. Bacău** informează că în data de 22.06.2021, în jurul orei 12:30, s-a produs o poluare cu 280 l de apă de zăcământ a 360 mp de sol (proprietate particulară) pe strada George Coșbuc din municipiul Moinești în urma spargerii conductei O.M.V. Petrom de la Depozitul Albotești la Stația de de Apă 3 Lucăcești. **Măsuri:** a fost oprită pomparea, a fost izolată conducta, se așteaptă acordul proprietarului terenului pentru a fi demarate lucrările de ecologizare a terenului.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.